Krajská prokuratúra Bratislava 
Vajnorská 47, 812 56 Bratislava 1 	

Sp. zn. : 1 Kv 6/14/1100	Bratislava, 18.6.2014
EEČ : 2-7-9-2014

U Z N E S E N I E

Trestná vec:	obvinený XXXXX 
Obzvlášť závažný zločin:	Úverový podvod podľa § 222 odsek 5 písmeno a Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátorka Krajskej prokuratúry Bratislava
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, 
	povolanie: XXXXX
ktoré bolo podľa § 199 ods. 1 Tr. por. začaté uznesením vyšetrovateľa Krajského riaditeľstva  Policajného zboru, Úradu justičnej a kriminálnej polície, odboru ekonomickej kriminality, sp. zn. KRP XXXXX/OEK-BA-2007, dňa 17.04.2007, a uznesením vyšetrovateľa Krajského riaditeľstva  Policajného zboru, Úradu justičnej a kriminálnej polície, odboru ekonomickej kriminality, sp. zn. KRP - XXXXX/OEK-BA-2007, zo dňa 01.12.2008, mu bolo podľa § 206 ods. 1 Tr. por. vznesené obvinenie pre pokus obzvlášť závažného zločinu úverového podvodu podľa § 14 ods. 1 Tr. zák. k § 222 ods. 1 ods. 5 písm. a) Tr. zák., 

ktorého sa mal dopustiť na tom skutkovom základe, že dňa 30. júna 2006 predložil v Bratislave na XXXXX XXXXX, v pobočke XXXXX, žiadosť o poskytnutie flexihypotéky vo výške 6.700.000,-Sk ( 222.399,256,- Euro) na svoje meno, pričom k žiadosti priložil potvrdenie o príjme spolužiadateľa o úver na meno XXXXX, občiansky preukaz číslo XXXXX XXXXX na meno XXXXX, vodičský preukaz číslo XXXXX na meno XXXXX, na meno XXXXX: občiansky preukaz číslo XXXXX, daňové priznanie k dani z príjmov fyzickej  osoby za rok 2005, potvrdenie o výške daňovej povinnosti, zo dňa 28.06.2006 na meno XXXXX, pričom neuviedol pravdivé skutočnosti o celkových príjmoch, navyše, toto potvrdenie o celkových príjmoch bolo falošné, nikdy ho nepotvrdil XXXXX XXXXX XXXXX pričom v prípade, že by došlo k poskytnutiu hypotekárneho úveru, bola by poškodenej XXXXX spôsobená škoda vo výške 6.700.000,- Sk ( 222.399,256,- Euro), 

lebo je trestné stíhanie neprípustné podľa § 9 odsek 1 písmeno d

Odôvodnenie:

	Vyšetrovateľ Krajského riaditeľstva  Policajného zboru, Úradu justičnej a kriminálnej polície, odboru ekonomickej kriminality, uznesením sp. zn. KRP - XXXXXOEK-BA-2007, dňa 17.04.2007, podľa § 199 ods. 1 Tr. por. začal trestné stíhanie a uznesením vyšetrovateľa Krajského riaditeľstva  Policajného zboru, Úradu justičnej a kriminálnej polície, odboru ekonomickej kriminality, sp. zn. KRP - XXXXX/OEK-BA-2007, zo dňa 01.12.2008, podľa § 206 ods. 1 Tr. por. vzniesol obvinenie XXXXX pre pokus obzvlášť závažného zločinu úverového podvodu podľa § 14 ods. 1 Tr. zák. k § 222 ods. 1 ods. 5 písm. a) Tr. zák. na vyššie uvedenom skutkovom základe. 

Z vykonaného dokazovania možno ustáliť, že obv. XXXXX, s najväčšou pravdepodobnosťou dňa 30. júna 2006 podal v Bratislave, XXXXX XXXXX XXXXX XXXXX XXXXX žiadosť o flexihypotéku na sumu 6.700.000,- Sk ( 222.399,256,- Euro), pričom k tejto žiadosti doložil nepravdivé údaje o svojich a manželkiných príjmoch, pričom by v prípade schválenia flexihypotéky spôsobil XXXXX XXXXX škodu vo výške 6.700.000,- Sk ( 222.399,256,- Euro), čím naplnil znaky skutkovej podstaty pokusu obzvlášť závažného zločinu úverového podvodu podľa § 14 ods. 1 Tr. zák. k § 222 ods. 1 ods. 5 písm. a) Tr. zák. s tým, že z hľadiska zavinenia ide o priamy úmysel v zmysle § 4 písm. a) Tr. zák..
Dňa 23.05.2013 obvinený, XXXXX, nar. XXXXX zomrel, o čom svedčí úmrtný list matričného úradu XXXXX , nachádzajúci sa v spise na čísle listu 120.
Podľa § 215 ods.1 písm. d) Tr. por. s poukazom na ustanovenie § 9 ods.1 písm. d) Tr. por. je trestné stíhanie neprípustné a v už začatom trestnom stíhaní nie je možné pokračovať a musí byť zastavené proti tomu, kto zomrel. 
	S poukazom na vyššie uvedené skutočnosti bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora krajskej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Zuzana Hulinová
prokurátorka